CELEX: 62018TN0553
Language: fi
Date: 2018-09-19 00:00:00
Title: Asia T-553/18: Kanne 19.9.2018 – Rodríguez Gómez v. neuvosto

26.11.2018   
            
            
               FI
            
            
               Euroopan unionin virallinen lehti
            
            
               C 427/88
            
         
      Kanne 19.9.2018 – Rodríguez Gómez v. neuvosto
      (Asia T-553/18)
      (2018/C 427/116)
      Oikeudenkäyntikieli: englanti
      
         Asianosaiset
      
      
         Kantaja: Delcy Eloina Rodríguez Gómez (Caracas, Venezuela) (edustajat: asianajajat F. Di Gianni ja L. Giuliano)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Venezuelan tilanteen johdosta määrättävistä rajoittavista toimenpiteistä annetun päätöksen (YUTP) 2017/2074 muuttamisesta 25.6.2018 annetun neuvoston päätöksen (YUTP) 2018/901 (1) ja Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta 25.6.2018 annetun neuvoston täytäntöönpanoasetuksen (EU) 2018/899, (2) siltä osin kuin ne koskevat kantajaa,
               
            
                  —
               
               
                  velvoittamaan neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan riidanalaisia säädöksiä rasittaa ilmeinen arviointivirhe sekä täsmällisen ja yhtäpitävän näytön puute
                  
                              —
                           
                           
                              Kantajan mukaan neuvosto teki ilmeisen arviointivirheen koskien kantajan tehtäviä ja asemaa eikä tuonut esiin täsmällistä ja yhtäpitävää todisteaineistoa tukemaan väitteitään. Kantaja väittää lisäksi, että neuvosto ei suorittanut asianmukaista näytön arviointia, tai tällainen arviointi oli ainakin ilmeisen virheellinen.
                           
                        
            
                  2)
               
               
                  Toinen kanneperuste, jonka mukaan riidanalaisten säädösten perusteella toimeenpannuilla rajoittavilla toimenpiteillä rajoitetaan perusteettomasti ja kohtuuttomasti kantajan omaisuudensuojaa koskevaa perusoikeutta.
               
            
         (1)  Venezuelan tilanteen johdosta määrättävistä rajoittavista toimenpiteistä annetun päätöksen (YUTP) 2017/2074 muuttamisesta 25.6.2018 annettu neuvoston päätös (YUTP) 2018/901 (EUVL L 160I, 25.6.2018, s. 12).
      
         (2)  Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta 25.6.2018 annettu neuvoston täytäntöönpanoasetus (EU) 2018/899 (EUVL L 160I, 25.6.2018, s. 5).